CELEX: 32014D0835
Language: et
Date: 2014-11-27 00:00:00
Title: 2014/835/EL: Nõukogu otsus, 27. november 2014 , Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohta

28.11.2014   
            
            
               ET
            
            
               Euroopa Liidu Teataja
            
            
               L 343/1
            
         NÕUKOGU OTSUS,
   27. november 2014,
   Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohta
   
      (2014/835/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 82 lõike 1 punkti d koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               10. juulil 2001 volitas nõukogu eesistujariiki alustama komisjoni abiga läbirääkimisi Norra ja Islandiga, et sõlmida Euroopa Liidu lepingu artiklite 24 ja 38 alusel kõnealuste riikidega lepingud kriminaalasjades tehtava õigusalase koostöö kohta. Kõnealust volitust muudeti nõukogu 19. detsembri 2002. aasta otsusega. Eesistujariik viis komisjoni abiga lõpule läbirääkimised Euroopa Liidu liikmesriikide ning Islandi ja Norra vahelist üleandmismenetlust käsitleva lepingu üle.
            
         
               (2)
            
            
               Euroopa Liidu liikmesriikide ning Islandi ja Norra vahelist üleandmismenetlust käsitlevale Euroopa Liidu ning Islandi Vabariigi ja Norra Kuningriigi vahelisele lepingule (edaspidi „leping”) kirjutati kooskõlas nõukogu otsusega 2006/697/EÜ (2) alla 28. juunil 2006, eeldusel et leping sõlmitakse.
            
         
               (3)
            
            
               Leping on seni sõlmimata. Lissaboni lepingu jõustumisega 1. detsembril 2009 reguleeritakse lepingu sõlmimiseks vajalikke liidu menetlusi Euroopa Liidu toimimise lepingu artikliga 218.
            
         
               (4)
            
            
               Leping tuleks heaks kiita.
            
         
               (5)
            
            
               Euroopa Liidu lepingule ja Euroopa Liidu toimimise lepingule lisatud Ühendkuningriigi ja Iirimaa seisukohta (vabadusel, turvalisusel ja õigusel rajaneva ala suhtes) käsitleva protokolli artikli 3 kohaselt on need liikmesriigid teatanud oma soovist osaleda käesoleva otsuse vastuvõtmisel ja kohaldamisel.
            
         
               (6)
            
            
               Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu liikmesriikide ning Islandi ja Norra vahelist üleandmismenetlust käsitlev Euroopa Liidu ning Islandi Vabariigi ja Norra Kuningriigi vaheline leping (3) kiidetakse käesolevaga liidu nimel heaks.
   Artikkel 2
   Nõukogu eesistujal on õigus määrata isik(ud), kes on volitatud liidu nimel tegema lepingu artikli 38 lõikes 1 osutatud teatise, et leping muutuks liidule siduvaks (4).
   Artikkel 3
   Käesolev otsus jõustub selle vastuvõtmise päeval.
   Artikkel 4
   Käesolev otsus avaldatakse Euroopa Liidu Teatajas.
   
      Brüssel, 27. november 2014
      
         
            Nõukogu nimel
         
         
            eesistuja
         
         A. GIACOMELLI
      
   
   
      (1)  ELT C 51 E, 22.2.2013, lk 170.
   
      (2)  Nõukogu 27. juuni 2006. aasta otsus 2006/697/EÜ Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu allakirjutamise kohta (ELT L 292, 21.10.2006, lk 1).
   
      (3)  ELT L 292, 21.10.2006, lk 2.
   
      (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.